Tone Danielsen
Store norske leksikon,Kunst og estetikk,Film, TV og teater,Norske skuespillere
Tone Danielsen er en norsk skuespiller som fikk Amandaprisen i 1985 for tittelrollen i Fjernsynsteatrets Det gode mennesket i Sezuan av Bertolt Brecht. Hun er kjent som Blåmor i TV-seriene om Blåfjell.
Danielsen var ansatt ved Den Nationale Scene i 1970–1971, ved Hålogaland Teater i 1971–1975 og fra 1975 ved Nationaltheatret. Hun har gjort seg bemerket i et svært variert repertoar, blant annet med tittelrollen i Trafford Tanzi (Teatret på Torshov, 1985) og som Mor Åse og Solveig i John Bartons oppsetning av Peer Gynt til Ibsenfestivalen i 1990.Hun har hatt flere filmroller, blant annet i Belønningen (1980), Blackout (1986) og Upperdog (2009), og hun har spilt Blåmor i TV-seriene Jul i Blåfjell (1999) og Jul på Månetoppen (2005). Les mer i Store norske leksikon norsk teaterhistorie